Sep 27,2018
టెక్నో నుంచి కెమాన్‌ స్మార్ట్‌ఫోన్లు..
హైదారబాద్‌: ట్రాన్సిషన్‌ ఇండియా సంస్థ టెక్నో ప్రీమియం స్మార్ట్‌ఫోన్‌ బ్రాండ్‌లో కొత్తగా మూడు స్మార్ట్‌ఫోన్లను మార్కెట్లోకి తీసుకువచ్చింది. కెమాన్‌ సీరిస్‌లో సంస్థ 6.2 అంగుళాల తెరతో సంస్థ వీటిని బుధవారం ఆవిష్కరించింది. ట్రాన్సిషన్‌ ఇండియా చీఫ్‌ మార్కెటింగ్‌ ఆఫీసర్‌ గౌరవ్‌ టికూ మార్కెట్లోకి కొత్త ఫోన్లను ఆవిష్కరించారు. ఈ సందర్బంగా ఆయన మీడియాతో మాట్లాడుతూ తాము ఇన్ఫినెక్స్‌, టెక్నో, ఐటెల్‌ బ్రాండ్లతో స్మార్ట్‌ఫోన్లను విక్రయిస్తున్నామన్నారు. చైనాకు చెందిన తమ సబ్సిడరీ కంపెనీ ఉత్పత్తులు దేశంలో 35వేల పైగా రిటైల్‌ స్టోర్లలో అందుబాటులో ఉన్నాయన్నారు. గ్రేటర్‌ నోయిడాలో తమకు తయారీ ప్లాంట్‌ కూడా ఉందన్నారు. ప్రస్తుతం ఎనిమిది మోడళ్లు మార్కెట్‌లో ఉన్నాయని తెలిపారు. దేశంలోని మొత్తం స్మార్ట్‌ఫోన్‌ అమ్మకాల్లో తమకు 5 శాతం మార్కెట్‌ వాటా ఉందన్నారు. అత్యధికంగా రూ.6వేల-15వేల మధ్య ఫోన్లకు ఎక్కువగా డిమాండ్‌ ఉందన్నారు.
మీ స్నేహితులకు రికమెండ్ చెయ్యండి